ตลาดหุ้นเอเชียเขียวยกแผง ขานรับตัวเลขจ้างงานสหรัฐแกร่งเกินคาด
ตลาดหุ้นเอเชียเขียวยกแผง ขานรับตัวเลขจ้างงานสหรัฐแกร่งเกินคาด
4 มิ.ย. 2561

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ โดยได้รับแรงหนุนจากตัวเลขจ้างงานนอกภาคเกษตรสหรัฐที่พุ่งเกินคาดในเดือนพ.ค. ขณะที่อัตราว่างงานก็ต่ำกว่าคาดการณ์
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 22,365.09 จุด เพิ่มขึ้น 193.74 จุด, +0.87% ดัชนี SSE Composite ตลาดหุ้นจีนเปิดวันนี้ที่ 3,083.43 จุด เพิ่มขึ้น 8.29 จุด, +0.27% ดัชนี HSI ตลาดหุ้นฮ่องกงเปิดวันนี้ที่ 30,836.77 จุด เพิ่มขึ้น 343.86 จุด, +1.13% ดัชนี TAIEX ตลาดหุ้นไต้หวันเปิดวันนี้ที่ 11,002.15 จุด เพิ่มขึ้น 53.07 จุด, +0.48% ดัชนี KOSPI ตลาดหุ้นเกาหลีใต้เปิดวันนี้ที่ 2,444.62 จุด เพิ่มขึ้น 5.66 จุด, +0.23% ดัชนี FTSE STI ตลาดหุ้นสิงคโปร์เปิดวันนี้ที่ 3,441.20 จุด เพิ่มขึ้น 13.69 จุด, +0.40% ดัชนี FBMKLCI ตลาดหุ้นมาเลเซียเปิดวันนี้ที่ 1,761.61 จุด เพิ่มขึ้น 5.23 จุด, +0.30% ดัชนี PSE Composite ตลาดหุ้นฟิลิปปินส์เปิดวันนี้ที่ 7,619.38 จุด ลดลง 10.88 จุด, -0.14%
ทั้งนี้ กระทรวงแรงงานสหรัฐรายงานเมื่อวันศุกร์ที่ผ่านมาว่า ตัวเลขการจ้างงานนอกภาคเกษตรเพิ่มขึ้น 223,000 ตำแหน่งในเดือนพ.ค. สูงกว่าที่นักวิเคราะห์คาดการณ์ที่ระดับ 188,000 ตำแหน่ง ส่วนอัตราการว่างงานลดลงสู่ระดับ 3.8% ซึ่งเป็นระดับต่ำสุดนับตั้งแต่เดือนเม.ย.2543 และต่ำกว่าที่นักวิเคราะห์คาดว่าจะทรงตัวที่ระดับ 3.9%
ขณะเดียวกัน ตัวเลขค่าจ้างรายชั่วโมงโดยเฉลี่ยของแรงงาน เพิ่มขึ้น 8 เซนต์/ชั่วโมง หรือ 0.3% สอดคล้องกับตัวเลขคาดการณ์ของนักวิเคราะห์ จากระดับ 0.1% ในเดือนเม.ย. และเพิ่มขึ้น 2.7% เมื่อเทียบรายปี จากระดับ 2.6% ในเดือนเม.ย.